CELEX: 22015D2161
Language: bg
Date: 2014-12-12 00:00:00
Title: Решение на Съвместния комитет на ЕИП № 294/2014 от 12 декември 2014 година за изменение на приложение XX (Околна среда) към Споразумението за ЕИП [2015/2161]

26.11.2015   
            
            
               BG
            
            
               Официален вестник на Европейския съюз
            
            
               L 311/49
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 294/2014
   от 12 декември 2014 година
   за изменение на приложение XX (Околна среда) към Споразумението за ЕИП [2015/2161]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Решение за изпълнение 2014/389/ЕС на Комисията от 23 юни 2014 г. относно допълнителните исторически авиационни емисии и допълнителните квоти за авиационни емисии с оглед на присъединяването на Хърватия към Европейския съюз (1) следва да бъде включено в Споразумението за ЕИП.
            
         
               (2)
            
            
               Споразумението за участие на Република Хърватия в Европейското икономическо пространство (2) („Споразумение за разширяване на ЕИП от 2014 г.“), подписано на 11 април 2014 г. в Брюксел, се прилага временно спрямо подписалите го страни от 12 април 2014 г. насам и поради това настоящото решение следва да се прилага временно до влизането в сила на Споразумението за разширяване на ЕИП от 2014 г.
            
         
               (3)
            
            
               Поради това приложение XX към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   След точка 21апз (Решение № 377/2013/ЕС на Европейския парламент и на Съвета) от приложение XX към Споразумението за ЕИП се вмъква следната точка:
   
               „21апи.
            
            
               
                  32014 D 0389: Решение за изпълнение 2014/389/ЕС на Комисията от 23 юни 2014 г. относно допълнителните исторически авиационни емисии и допълнителните квоти за авиационни емисии с оглед на присъединяването на Хърватия към Европейския съюз (ОВ L 183, 24.6.2014 г., стр. 135).“
            
         Член 2
   Текстовете на Решение за изпълнение 2014/389/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 13 декември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3), или в деня, в който влиза в сила Споразумението за разширяване на ЕИП от 2014 г., ако тази дата е по-късна.
   До влизането в сила на Споразумението за разширяване на ЕИП от 2014 г. настоящото решение се прилага временно от 13 декември 2014 г., при условие че са внесени всички нотификации, предвидени в член 103, параграф 1 от Споразумението за ЕИП.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 12 декември 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 183, 24.6.2014 г., стр. 135.
   
      (2)  ОВ L 170, 11.6.2014 г., стр. 5.
   
      (3)  Без отбелязани конституционни изисквания.